Nipen bodde det meste av sitt liv i Telavåg i Sund kommune, og var en sentral pådriver til å få formidlet bygdas unike historie fra krigshandlingene. Han satt i prosjektgruppen som kommunen nedsatte i 1988 og som dannet grunnlaget for opprettelsen av Nordsjøfartmuseet. Han var også involvert i restaureringen av kulturminner som ble stående igjen etter nazistenes ødeleggelser i 1942. Sammen med andre ildsjeler opprettet han nordsjøløypegruppa som har jobbet med å merke og videreutvikle Nordsjøløypa.